Myndighetene snur: Nå får bitcoin momsfritak

Norske skattemyndigheter har slått revers på sin tidligere avgjørelse om at handel med digitalvalutaen er avgiftspliktig.

FREDER DIGITALVALUTA: Bildet er kun til illustrasjon, for bitcoin-handel foregår slett ikke med fysiske penger. Vis mer byoutline Foto: å© Benoit Tessier / Reuters Reuters

Publisert: Oppdatert: 9. februar 2017 14:28 , Publisert: 9. februar 2017 12:37

Snuoperasjonen skjer etter at Finansdepartementet tok kontakt og ba Skattedirektoratet revurdere sin posisjon, opplyser finanspolitisk talsmann Hans Andreas Limi i Frp til E24.

– De har nå konkludert med at bitcoin skal være unntatt merverdiavgift, etter å ha gjort en vurdering på oppfordring av regjeringen, sier han.

Bitcoin er en virtuell digitalvaluta som ikke eksisterer i fysiske sedler og mynter. Den handles kryptert på nettet, og er helt desentralisert – den er ikke underlagt noen sentralbank.

Les også Bitcoin med ny milepæl: Verdt over 1.000 dollar

Var uenig med EU-domstolen



Skattedirektoratet har frem til nå ment at veksling av bitcoin ikke omfattes av momsunntaket for finansielle tjenester – og dermed er avgiftspliktig.

I EU har imidlertid bitcoin hatt momsunntak lenge, etter å ha blitt fredet av EU-domstolen gjennom en dom høsten 2015.

Trond Skarbøvik, seksjonssjef i rettsavdelingen i Skatteetaten, sier denne avgjørelsen var tungtveiende:

– Skattedirektoratet foretok en ny vurdering etter dommen i EU-domstolen. Det er en etablert praksis i Norge at EU-domstolen er ansett å være en tungtveiende rettskilde ved tolkningen av merverdiavgiftsunntaket for finansielle tjenester, fremholder han i en epost til E24.

Finansminister Siv Jensen omtaler det som en «avklaring» og sier seg svært fornøyd.

– Dette ivaretar hensynet til likebehandling og forutberegnelighet, uttaler Jensen i en melding fra regjeringen.

Dette er bitcoin Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. I motsetning til konvensjonelle valutaer som kroner eller pund så er bitcoins helt desentralisert og hverken utstedt eller regulert av noen sentralbank eller tilsynsmyndighet. Pengene «utstedes» ved at et dataprogram lager nye bitcoins. Programmet har en åpen kildekode som alle kan sjekke. Brukerne kan generere nye bitcoins ved å utføre «mining», gruveutvinning, dette ved å stille datakraft tilgjengelig for nettverket. Ved å løse kompliserte matematiske utregninger (algoritmer) som Nakamotos originalprogram genererer, belønnes man med nyutstedte mynter. Jo mer datakraft du tilbyr systemet, jo større sjanse har du for å finne gull i din «gruvedrift». De fleste brukerne benytter imidlertid allerede eksisterende bitcoins i omløp, snarere enn å «grave etter gull» selv. Vis mer vg-expand-down

Her kan du lese mer om Bitcoin Digital valuta